รัฐรีดภาษีสรรพสามิต-รายได้รสก.เกินเป้า
กรมสรรพสามิต และ สคร. ยังเดิืนหน้าเก็บภาษี และ เงินส่งรายได้รัฐวิสาหกิจ เดือน เม.ย. เกินเป้าต่อเนื่อง
9 พ.ค. 2554

กรมสรรพสามิต และ สคร. ยังเดิืนหน้าเก็บภาษี และ เงินส่งรายได้รัฐวิสาหกิจ เดือน เม.ย. เกินเป้าต่อเนื่อง
นายพงษ์ภาณุ เศวตรุนทร์ อธิบดีกรมสรรพสามิต กล่าวว่า การเก็บภาษีสรรพสามิตในเดือนเม.ย.2554 ได้จำนวน 3.95 หมื่นล้านบาท สูงกว่าเป้า 6,633 ล้านบาท หรือ 20.18 % โดยเก็บภาษีน้ำมัีนได้เกินเป้า 370 ล้านบาท ภาษีรถยนต์ 3,988 ล้านบาท ภาษียาสูบ 1,471 ล้านบาท ภาษีเบียร์ 109 ล้านบาท และภาษีสุรา 535 ล้านบาท
สำหรับการเ้ก็บภาษีสรรพสามิตในรอบ 7 เดือนแรกของปีงบประมาณ 2554 เก็บได้ 2.67 แสนล้านบาท สูงกว่า้เป้า 3.72 หมื่นล้านบาท หรือ 16.14%
ด้านนายสมชัย สัจจพงษ์ ผู้อำนวยการสำนักงานคณะกรรมการนโยบายรัฐวิสาหกิจ (สคร.) กล่าวว่า การนำส่งรายได้ของรัฐวิสาหกิจประจำเดือนเม.ษ. 2554 มีจำนวน 2.13 หมื่นล้านบาท โดยมีรัฐวิสาหกิจที่นำส่งรายได้สูงสุด 5 อันดับแรก ได้แก่ การไฟฟ้าฝ่ายผลิตแห่งประเทศไทยนำส่งรายได้สูงสุด จำนวน 8,676 ล้านบาท สูงกว่าที่ประมาณการไว้ถึง 1,675 ล้านบาท
นอกจากนี้ ยังมีธนาคารออมสินนำส่ง จำนวน 4,025 ล้านบาท การไฟฟ้าส่วนภูมิภาคนำส่ง 2,500 ล้านบาท ธนาคารอาคารสงเคราะห์ 1,548 ล้านบาท สูงกว่าที่ประมาณการไว้ 793 ล้านบาท และสำนักงานสลากกินแบ่งรัฐบาลนำส่งรายได้จำนวน 1,120 ล้านบาท
นายสมชัยฯ กล่าวว่า ตั้งแต่ต้นปีงบประมาณจนถึงปัจจุบัน รัฐวิสาหกิจสามารถนำส่งเงินรายได้เข้ารัฐ รวมผลตอบแทนจากกองทุนรวมวายุภักษ์ รวม 6.36 หมื่นล้านบาท จากที่ประมาณการไว้ 5.5 หมื่นล้านบาท สูงกว่าประมาณการถึง 8,643 ล้านบาท คิดเป็น 75.46% ของประมาณการนำส่งรายได้ของรัฐวิสาหกิจของทั้งปีงบประมาณซึ่งตั้งเป้าไว้ 8.44 หมื่นล้านบาท